આ બાબત માહિતી આપતાં સ્થાનિક દુકાનદાર નીલેશ વીરાએ મિડ-ડે LOCALને કહ્યું હતું કે વષોર્થી ચાલી રહેલી રોડ પર લોડિંગ-અનલોડિંગની આ સમસ્યાથી અમે કંટાળી ગયા છીએ. સવાર-સાંજ ચાલતી આ રામાયણ પર રોક લાવવી સખત જરૂરી છે. અહીં આવેલી ઇમિટેશન માર્કેટનો માલસામાન લોડ-અનલોડ થતો હોય છે એટલું જ નહીં, બાજુમાં આવેલી બીજી માર્કેટોનો પણ માલસામાન લોડ-અનલોડ થતો હોય છે. અમારા પાડોશના એક ભાઈને હાર્ટ-અટૅક આવ્યો હતો ત્યારે ઍમ્બ્યુલન્સને અંદર ગલીમાં આવવામાં મુશ્કેલીનો સામનો કરવો પડ્યો હતો. ટેમ્પો, ટ્રક અને હાથગાડી એવી રીતે ઊભાં હોય છે કે ગલીમાં અંદર આવવા કે બહાર જવા માટે જગ્યા બચતી નથી.